**Oppgave 3: Problemløsning med beslutninger**

1. Lag en fil med navnet dato.
2. Skriv et program som ber om og leser inn to datoer, angitt med heltall for dag og måned (to variable for hver dato). Eksempel 24 og 12 for 24. desember.
3. Skriv en if-test som tester hvilken dato som kommer først i samme år:
   1. Hvis den første datoen kommer først, skal programmet ditt skrive ut “Riktig rekkefølge!”
   2. Hvis den siste datoen som skrives inn er en tidligere dato, skal programmet skrive ut “Feil rekkefølge!”
   3. Om datoene er like skrives “Samme dato!” ut.
4. Frivillig: Skriv et nytt program i filen dato2 som gjør det samme som i punkt 2, men der brukeren skal skrive hver dato som ett heltall i stedet for to. Gi brukeren eksempel på hvordan datoen bør skrives for å sikre at sammenligningen i programmet ditt kan gjøres enklere enn i punkt 2.