**Oppgave 12: Regning med løkker**

Filnavn: regnelokke

1. Lag et program som bruker en while-løkke for å lese inn tall fra brukeren helt til brukeren taster 0, uten å gjøre noe mer med tallene.
2. Utvid programmet ved å lage en tom liste før while-løkken. Deretter skal du endre løkken slik at den for hver gjennomkjøring lagrer tallet brukeren taster inn i denne listen.
3. Etter at while-løkken er ferdig, skriv en for-løkke som går gjennom lista og skriver ut hvert enkelt element.
4. Utvid programmet med en variabel minSum. Skriv så en ny for-løkke som går gjennom listen du laget tidligere og legger verdien til minSum. Skriv deretter ut summen til brukeren.
5. Bruk to separate for-løkker til å finne henholdsvis det minste og det største elementet i lista, og skriv ut disse.