**Oppgave 3: Reiseplan**

Filnavn: reiseplan

I denne oppgaven skal du lage et program som lar en bruker legge planer for en reise. Dette skal du gjøre ved hjelp av en nøstet liste, det vil si en liste av lister.

<https://www.geeksforgeeks.org/nested-list-comprehensions-in-python/>

1. Lag en tom liste steder, og gi brukeren mulighet til å fylle den med 5 reisemål ved hjelp av en for-løkke.
2. Lag to lister til ved navn klesplagg og avreisedatoer, og la brukeren fylle inn disse på samme måte, med fem elementer i hver liste.
3. Nå skal du lage en liste som kan inneholde de andre listene du har skrevet. Opprett en liste reiseplan, og legg til steder, klesplagg og avreisedatoer i lista.
4. Bruk en enkel for-løkke for å skrive ut innholdet i reiseplan, og se at det skrives ut tre lister med hvert sitt innhold.
5. Følg disse stegene for å la brukeren oppgi en plass i reiseplan og skrive ut elementet på den oppgitte plassen.
   1. Først henter du inn en indeks i1 som representerer en av de tre listene i reiseplan, der gyldig input vil være mellom 0 og lengden til reiseplan minus 1 (som vi har gått gjennom starter indeksen på 0, og en liste med 5 elementer vil derfor ha 4 som høyeste indeks).
   2. Deretter en indeks i2 som representerer et av de fem elementene i den valgte listen, der gyldig input vil være mellom 0 og lengden til listen minus 1.
   3. Bruk en if-sjekk til å teste at de to tallene brukeren har oppgitt er gyldige verdier. Dersom tallene er mulige plasser i listene skal de brukes til å skrive ut reiseplan [i1][i2]. Hvis tallene ikke er gyldige plasseringer skal du skrive ut “Ugyldig input!”