**Oppgave 16: Temperatur**

Filnavn: temperatur

For å løse denne oppgaven skal du lese inn data fra en fil. Oppgaven kan løses i både Linux, MacOS og Windows, men vær klar over at det er noen forskjeller i hvordan filstier brukes. Legg for sikkerhets skyld temperatur.txt i samme mappe som programfil.

1. Bruk en fil du kaller temperatur.txt som inneholder 12 linjer hvor hver linje er gjennomsnittstemperaturen for en måned i et år. Første linje tilsvarer januar, andre linje tilsvarer februar, osv. Rund av temperaturene til heltall. Les inn temperaturene en etter en fra filen og putt verdiene inn i en liste.
2. Skriv en funksjon som mottar listen og returnerer gjennomsnittet av verdiene i listen ved hjelp av en for-løkke. Kall denne funksjonen med listen av temperaturer som argument, og skriv ut resultatet.