**Oppgave 18: Salgsstatistikk**

Filnavn: telefonsalg

I denne oppgaven skal du skrive et program som tar inn data fra fil og skriver ut statistikk for et telefonsalg-firma. Du skal levere salgstall.txt sammen med resten av filene i innleveringen. For å gjøre dette skal du lese inn tekst fra en fil som er formatert slik at det er to ord på hver linje, adskilt av et mellomrom, der det første ordet er et navn og det andre ordet er et salgstall, slik:

Heidi 133

John 97

Kari 48

1. Skriv en funksjon innlesing, med et parameter filnavn. Denne funksjonen skal lese inn en fil ved hjelp av filnavn og legge alle linjene i filen inn i en ordbok, der den ansattes navn blir nøkkelverdien og antallet salg blir innholdsverdien (husk å konvertere innholdsverdien til et heltall). Funksjonen skal deretter returnere ordboken.  
     
   Hint: Du kan bruke streng-funksjonen split med “ “ (mellomrom) som parameter for å dele opp hver linje.
2. Lag en prosedyre maanedensSalgsperson som tar imot en ordbok, går gjennom denne og skriver ut navn og antall salg for den personen som solgte mest den måneden.
3. Skriv en funksjon totaltAntallSalg som tar imot en ordbok og returnerer summen av innholdsverdiene i ordboken.
4. Lag en funksjon gjennomsnittSalg som tar imot en ordbok og returnerer gjennomsnittet av verdiene dems. Hint: Funksjonen totaltAntallSalg gir deg allerede halvparten av løsningen her!
5. Til slutt skal du skrive en prosedyre hovedprogram(). Inne i hovedprogram skal du skrive ut den faktiske statistikken. Bruk funksjonene og prosedyrene du har laget, og skriv i tillegg ut antall selgere som ble lest inn. Filen du skal bruke for å teste programmet ditt er salgstall.txt. Denne txt.-filen skal levers sammen med resten av filene.
6. Kall på hovedprogram() for å teste programmet ditt. Her er et eksempel på hvordan utskriften kan se ut:  
   Maanedens ansatte er Tina med 178 salg.  
     
   Aktive selgere denne maaneden: 6 Totalt antall salg: 772  
   Gjennomsnittlig antall salg per salgsperson: 128.67